Document ID: 32005R2107

KOMISSION ASETUS (EY) N:o 2107/2005,
annettu 21 päivänä joulukuuta 2005,
maitoalalla annettujen asetusten (EY) N:o 174/1999, (EY) N:o 2771/1999, (EY) N:o 2707/2000, (EY) N:o 214/2001 ja (EY) N:o 1898/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 10 artiklan, 15 artiklan, 31 artiklan 14 kohdan ja 40 artiklan,
sekä katsoo seuraavaa:
(1)
Raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annettu neuvoston direktiivi 92/46/ETY (2) kumotaan 1 päivästä tammikuuta 2006 Euroopan parlamentin ja neuvoston direktiivillä 2004/41/EY (3) ja korvataan elintarvikehygieniasta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 852/2004 (4) sekä eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 853/2004 (5).
(2)
Selkeyden vuoksi olisi mukautettava vastaavasti viittaukset direktiiviin 92/46/ETY, jotka sisältyvät neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annettuun komission asetukseen (EY) N:o 174/1999 (6), neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annettuun komission asetukseen (EY) N:o 2771/1999 (7), neuvoston asetuksen (EY) N:o 1255/1999 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta 11 päivänä joulukuuta 2000 annettuun komission asetukseen (EY) N:o 2707/2000 (8), neuvoston asetuksen (EY) N:o 1255/1999 soveltamista koskevista yksityiskohtaisista säännöistä rasvattoman maitojauheen markkinoilla toteutettavien interventiotoimenpiteiden osalta 12 päivänä tammikuuta 2001 annettuun komission asetukseen (EY) N:o 214/2001 (9) sekä neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta 9 päivänä marraskuuta 2005 annettuun komission asetukseen (EY) N:o 1898/2005 (10).
(3)
Asetuksen (EY) No 1898/2005 1 artiklan a kohdan mukaan asetuksen (EY) N:o 1255/1999 6 artiklan 2 kohdan mukaisesti ostetun ja alennettuun hintaan myytävän interventiovoin on pitänyt saapua varastoon ennen 1 päivää tammikuuta 2003. Saatavilla olevat määrät ja markkinatilanne huomioon ottaen kyseinen päivämäärä olisi muutettava 1 päiväksi tammikuuta 2004. Tämän vuoksi mainitun asetuksen 1 artiklan a kohta olisi muutettava.
(4)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 174/1999 1 artiklan 4 kohta seuraavasti:
”4. Tuen saamiseksi asetuksen (EY) N:o 1255/1999 1 artiklassa tarkoitettujen tuotteiden on täytettävä Euroopan parlamentin ja neuvoston asetuksen (EY) N:o 852/2004 (11) sekä Euroopan parlamentin ja neuvoston asetuksen (EY) N:o 853/2004 (12) asiaa koskevat vaatimukset, erityisesti hyväksytyssä laitoksessa valmistamisen ja asetuksen (EY) N:o 853/2004 liitteessä II olevassa I jaksossa tarkoitettujen tunnistusmerkintävaatimusten noudattamisen osalta.
2 artikla
Korvataan asetuksen (EY) N:o 2771/1999 5 artiklan 1 kohdan a alakohta seuraavasti:
”a)
se on hyväksytty Euroopan parlamentin ja neuvoston asetuksen (EY) N:o 853/2004 (13) 4 artiklan mukaisesti ja sen käytettävissä on asianmukainen tekninen laitteisto;
3 artikla
Korvataan asetuksen (EY) N:o 2707/2000 3 artiklan 6 kohta seuraavasti:
”6. Tukea myönnetään ainoastaan tämän asetuksen liitteessä I luetelluille tuotteille, jos tuotteet vastaavat Euroopan parlamentin ja neuvoston asetuksen (EY) N:o 852/2004 (14) sekä Euroopan parlamentin ja neuvoston asetuksen (EY) N:o 853/2004 (15) vaatimuksia, ja erityisesti hyväksytyssä laitoksessa valmistamista sekä asetuksen (EY) N:o 853/2004 liitteessä II olevassa I jaksossa täsmennettyjä tunnistusmerkintää koskevia vaatimuksia.
4 artikla
Muutetaan asetus (EY) N:o 214/2001 seuraavasti:
1)
Korvataan 3 artiklan 1 kohdan a alakohta seuraavasti:
”a)
se on hyväksytty Euroopan parlamentin ja neuvoston asetuksen (EY) N:o 853/2004 (16) 4 artiklan mukaisesti, ja sen käytettävissä on asianmukainen tekninen laitteisto;
2)
Korvataan liitteessä I oleva alaviite 5 seuraavasti:
”(5)
Rasvattoman maitojauheen valmistuksessa käytettävän raakamaidon on täytettävä asetuksen (EY) N:o 853/2004 liitteessä III olevassa IX jaksossa säädetyt edellytykset.”
5 artikla
Muutetaan asetus (EY) N:o 1898/2005 seuraavasti:
1)
Korvataan 1 artiklan a alakohdassa ilmaisu ”1 päivää tammikuuta 2003” ilmaisulla ”1 päivää tammikuuta 2004”.
2)
Korvataan 5 artiklan 1 kohdan toinen alakohta seuraavasti:
”Edellä 1 kohdassa tarkoitetun voin, voiöljyn, kerman ja välituotteiden on täytettävä Euroopan parlamentin ja neuvoston asetuksen (EY) N:o 852/2004 (17) sekä Euroopan parlamentin ja neuvoston asetuksen (EY) N:o 853/2004 (18) vaatimukset erityisesti hyväksytyssä laitoksessa valmistamisen ja asetuksen (EY) N:o 853/2004 liitteessä II olevassa I jaksossa tarkoitettujen tunnistusmerkintävaatimusten noudattamisen osalta.
3)
Korvataan 13 artiklan 1 kohdan b alakohta seuraavasti:
”b)
se on tarvittaessa hyväksytty asetuksen (EY) N:o 853/2004 4 artiklan mukaisesti;”
4)
Korvataan 47 artiklan 1 kohdan toinen alakohta seuraavasti:
”Voiöljyn on täytettävä asetuksen (EY) N:o 852/2004 ja asetuksen (EY) N:o 853/2004 vaatimukset erityisesti hyväksytyssä laitoksessa valmistamisen ja asetuksen (EY) N:o 853/2004 liitteessä II olevassa I jaksossa tarkoitettujen tunnistusmerkintävaatimusten noudattamisen osalta.”
5)
Korvataan 63 artiklan 2 kohdan a alakohta seuraavasti:
”a)
se on hyväksytty asetuksen (EY) N:o 853/2004 4 artiklan mukaisesti;”
6)
Korvataan 72 artiklan b alakohdan ii alakohta seuraavasti:
”ii)
asetuksen (EY) N:o 852/2004 ja asetuksen (EY) N:o 853/2004 vaatimukset erityisesti hyväksytyssä laitoksessa valmistamisen ja asetuksen (EY) N:o 853/2004 liitteessä II olevassa I jaksossa tarkoitettujen tunnistusmerkintävaatimusten noudattamisen osalta.”
7)
Korvataan 81 artiklan 1 kohta seuraavasti:
”1. Voi toimitetaan edunsaajalle pakkauksissa, joissa on selvästi ja pysyvästi merkittynä 72 artiklan b kohdan mukainen kansallinen laatuluokka ja tunnistusmerkintä sekä yksi tai useampi liitteessä XVI olevassa 1 kohdassa luetelluista maininnoista.”
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2006 lukuun ottamatta 5 artiklan 1 kohtaa, jota sovelletaan 16 päivästä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2005.

Labels: 7
0
17
5